Berg gård (Stor-Elvdal)

**Berg gård** var en gammel storgård i Stor-Elvdal (på den tid kalt Elffuedall) nevnt første gang i dokumentet Diplomatarium Norvegicum bind XI nr. 2, 3 og 8. Det første av brevene er skrevet i 1264 av kong Magnus Lagabøte, som tar sin frende Tarald og alt hva han eier under sin beskyttelse. 

Brev Nr. 1. 1264:

«Kong Magnus, Kong Håkons sønn, sender alle som ser eller hører dette brev, Guds og sin hilsen. Vi vil at I skal vite at vi har tatt Tarald, vår frende (som har vårt brev) samt alt hans gods som han eier eller kommer til å eie, i Guds beskyttelse og vårt kongelige vern og verge i alle rette saker. Vi forbyder alle å forurette ham på noen måte, eller forgripe sig på hvad hans er. Men om noen gjør det, da skal der i sannhet overgå ham hårde vilkår fra vår side. Og den gård som vår far gav Torunn, hans mor, den som heter Berg, gir vi ham, både for vår verdigr herre faders sjel og for slektskaps skyld. Han skal eie denne eiendom fritt for hver mann til evig odel. Men den som gjør inngrep heri skal sannelig vederfares refselse av oss. Dette brev blev gitt i vårt første regjeringsår. Beseglet av sira Askatin»

Brev Nr. 2. (Skrevet i Oslo 28 juni 1292):

«Håkon, av Guds nåde Norges hertug, kong Magnus, den kronedes sønn sender alle dem som ser eller hører dette brev, Guds og sin hilsen. Vi vil at I skal vite at vi har sett vår verdige herre i kongens, vår fars, nrev med hengende segl, inneholdende at han hadde gitt Tarald, vår frende, den eiendom som heter Berg, og som kong Håkon atter hadde gitt hans mor, Torunn. Og eftersom vi gjerne vil overholde denne gave, bekrefter vi den for evig med dette vårt brev og segl, idet vi forbyder alle å bryte eller la bryte dette for fremtiden. Men den som gjør inngrep, skal sannelig vite at der skal vederfares ham full refselse fra oss. Dette brev blev gitt i Oslo Petersvakeaften i vårt herrugdømmes 13de år og beseglet i vår nårværelse. Skrevet av Gabriel klerk.»

Brev Nr. 3. (Tønsberg 26. mars 1318)

«Håkon, med Guds miskunn Norges konge, Magnus konges sønn, sender alle menn, som dette brevet ser eller hører, Guds hilsen og sin. Vi så et åpent brev med den verdige herres, Magnus konges innsegl, vår allerkjæreste fars, (og) hvoru han kunngjør og bekrefter, at Håkon konhr, hans far og vår farfar, gav Torunn Taralds mor, (en) jordeiendom der, det heter Berg, beliggende i Elvedals kirkesogn, og at Magnus konge siden gav Tarald Torunnssøn (eiendommen) for sine forfedres og frenders sjeler, således som Magnus kongens brev utsier, og har vi stadfestet våt fars og farfars førnevnte jordeiendom under Erlend Taraldssøn, Torunns sønnesønn, til evig odel, med gården tilliggende heimrssg pg utveg efter loven. Vi forbyr hver mann å forholde førnevnte Erlend eller hans arvinger denne eiendom, medmindre enhver som det gjør vio svare derfor efter lovens ord om dem som bryter den ordning kongen stadfester med sitt brev, og bøter oss åtte ørtuger og 13 merker for sådan overtredelse. Dette brev blev gjort i Tønsberg søndagen efter Mariamesse i fasten i vår regjerings 19de år. Herre Ivar Olufssøn, vår kansler, satte innseglet på. Torger Tovessøn skre.»

Disse dokumenter inneholder informasjon om at Stor-Elvdal var et eget prestegjeld allerede på 1200-tallet og sannsynligvis tidligere. Berg gård gikk ut av historien en tid etter svartedauden, og lå sannsynligvis der de senere Trønnes-gårdene ble bygget.

## Referanser